كثيرا ما تصلني رسائل من اصدقاء عن صور منتوجاتنا على الانترنت … في كثير من الاحيان اتغافل ، بعض الاحيان اتصل بصاحب الصورة كانقول ليه راه حشومة تبيع منتوج وتحط صورة ماشي ديالو … ودائما يعتذر المخطئ وكادوز بسلام ما بغينا الضرر لاحد … تال اليوم واحد الصديق رسل لي هاذ الصورة حاطها واحد اسمه با محمد راسلته باش يحذفها … قال لي انا شريت عندكم كمية وبغيت نبيعها … قلت ليه مرحبا رسل لي الاسم باش دازت الطلبية ديالك او رقم الهاتف " لان عندنا سيستيم فالشركة كل البيانات والمعلومات محفوظة بالتاريخ والسعر والمنتوجات " قال لي " بصفتك شكون " قلت ليه مدير الشركة … قال لي ما بغيت نعطيهم ليك … قلت ليه طيب امسح الصورة او غادي نقدم بيك شكاية لانك تنتحل صفتنا وتبيع باسمنا دون اذن منا … قال لي جري جهدك !!!! فالاخير تبين انه كذاب ما عمرو شرا عندنا وحنا اصلا خل التفاح واحد السيد لي شراه عندنا جملة واعرفه شخصيا … غير من باب تبع الكذاب حتى باب الدار … شوف سبحان الله هاذ السيد جمع بين النصب والكذب … واش الى هذه الدرجة الانسان ما عندو مشكل ياكل الحرام ؟ من اجل عشرين درهم او خمسين درهم يبيع دينه ودنياه .

انا ما عنديش مشكل شي حد يشري منتوجات عندنا ويعاود فيها البيع … لكن المشكلة هو الانسان علم الله اش كايبيع ممكن شي سلعة مغشوشة وينتحل اسمنا … وفاش الزبون توصل ليه السلعة يجي للتعليقات عندنا يكتب لينا نتوما نصابة نتوما غشاشين بعتو ليًا سلعة ناقصة … النصاب يبدل رقم الهاتف ويدي الفلوس وحنا يبقى لينا العار والمشكل … شكون غادي يقنع الزبون اننا ماشي حنا ؟؟؟ الحمد لله حنا مسجلين اسم شركتنا عند الدولة ، والشركة عندها كونطابل وعندها محامي … الى هذه اللحظة عمرني آذيت شي حد رغم اني عندي الحق … بنادم مكملة عليه تزيد تكمل عليه … لكن الضرر ما نرضاه والذل ما نرضاه والحگرة خايبة … الى قال ليك شي حد جري جهدك كايكون من اللازم توريه الجهد .

توضيح : لسنا مسؤولين في شركة دهن بيو عن اي منتوجات تباع باسمنا خارج متجرنا … المسؤولية نتحملها الى شريتي منتوجات عندنا … عندنا رقم هاتف واحد 0661817876 … عندنا موقع واحد www.dhenbio.com … عندنا صفحة واحدة Dhen Bio وعندنا انستغرام واحد فيه اكثر من 10 الاف متابع باسمنا .